આ પ્રસંગે બલુચિસ્તાનના મુખ્યપ્રધાન નવાબ સનાઉલ્લાહ જેહરી, લશ્કરના વરિષ્ઠ અધિકારીઓ, પ્રાંતના પ્રધાનો અને અન્ય સરકારી અધિકારીઓ ઉપસ્થિત રહ્યા હતા. જેહરીએ આ સમારંભને સંબોધન કરતાં જણાવ્યું હતું કે પ્રાંતીય સરકાર આત્મસમર્પણ કરનાર આતંકીઓને શક્ય તમામ સહાય ઉપલબ્ધ કરશે. તેમણે જણાવ્યું હતું કે આ અમારી રાષ્ટ્રીય અને નૈતિક જવાબદારી છે. જેહરીએ ભારતીય ઇન્ટેલિજન્સ એજન્સી રોને નિશાન બનાવતાં જણાવ્યું હતું કે રો નિર્દોષ લોકોને નિશાન બનાવી રહી છે અને લોકો તેના ‌ઇશારે મોતને ભેટે છે.